CELEX: 31989D0006
Language: el
Date: 1988-12-09 00:00:00
Title: Απόφαση της Επιτροπής της 9ης Δεκεμβρίου 1988 για τρίτη τροποποίηση της απόφασης 76/653/ΕΟΚ περί παροχής αδείας στο Βασίλειο της Δανίας και στη Γαλλική Δημοκρατία για πιστοποίηση, υπό ειδικές συνθήκες, των σπόρων προς σπορά ορισμένων ειδών σιτηρών

Avis juridique important

|

31989D0006

Απόφαση της Επιτροπής της 9ης Δεκεμβρίου 1988 για τρίτη τροποποίηση της απόφασης 76/653/ΕΟΚ περί παροχής αδείας στο Βασίλειο της Δανίας και στη Γαλλική Δημοκρατία για πιστοποίηση, υπό ειδικές συνθήκες, των σπόρων προς σπορά ορισμένων ειδών σιτηρών  

Επίσημη Εφημερίδα αριθ. L 007 της 10/01/1989 σ. 0024 - 0024

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 9ης Δεκεμβρίου 1988  για τρίτη τροποποίηση της απόφασης 76/653/ΕΟΚ περί παροχής άδειας στο Βασίλειο της Δανίας και στη Γαλλική Δημοκρατία για πιστοποίηση, υπό ειδικές συνθήκες, των σπόρων προς σπορά ορισμένων ειδών σιτηρών  (Τα κείμενα στην δανική και γαλλική γλώσσα είναι τα μόνα αυθεντικά)  (89/6/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 66/402/ΕΟΚ του Συμβουλίου της 14ης Ιουνίου 1966 περί εμπορίας σπόρων προς σπορά (1), όπως τροποποιήθηκε τελευταία από την οδηγία 88/506/ΕΟΚ της Επιτροπής (2), και ιδίως το άρθρο 2 παράγραφος 2 στοιχείο δ),  τις αιτήσεις που υπέβαλαν το Βασίλειο της Δανίας και η Γαλλική Δημοκρατία,  Εκτιμώντας:  ότι, κατά γενικό κανόνα, όλη η παραγωγή σπόρων προς σπορά σιτηρών πρέπει να αποτελεί αντικείμενο επίσημων επιτόπιων ελέγχων·  ότι η προαναφερθείσα οδηγία επιτρέπει ωστόσο να αφαιρεθεί από την υποχρέωση αυτή, υπό ειδικές συνθήκες, η παραγωγή σπόρων προς σπορά των κατηγοριών «πιστοποιημένοι σπόροι προς σπορά της πρώτης αναπαραγωγής» και «πιστοποιημένοι σπόροι προς σπορά της δεύτερης αναπαραγωγής»·  ότι, με την απόφαση 76/635/ΕΟΚ (3), όπως τροποποιήθηκε τελευταία από την απόφαση 81/897/ΕΟΚ (4), η Επιτροπή χορήγησε άδεια στο Βασίλειο της Δανίας και στη Γαλλική Δημοκρατία μέχρι τις 31 Δεκεμβρίου 1982, να πιστοποιούν, υπό ειδικές συνθήκες, τους σπόρους προς σπορά ορισμένων ειδών σιτηρών που δεν αποτέλεσαν αντικείμενο επίσημου επιτόπιου ελέγχου·  ότι η οδηγία 88/380/ΕΟΚ του Συμβουλίου (5) προβλέπει τη χορήγηση συμπληρωματικής προθεσμίας ώστε να αποκτηθεί η απαραίτητη εμπειρία ενόψει μιας πιο γενικής και οριστικής λύσης ·  ότι διαπιστώθηκε ότι το Βασίλειο της Δανίας και η Γαλλική Δημοκρατία δύνανται να συνεχίσουν να πληρούν τους απαραίτητους όρους·  ότι, επομένως, θα πρέπει να ικανοποιηθούν οι αιτήσεις που υπέβαλαν οι δύο χώρες·  ότι τα μέτρα που προβλέπει η παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών, Δενδροκομικών και Δασικών Φυτών προς Φύτευση,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Στο άρθρο 1 της απόφασης 76/653/ΕΟΚ η ημερομηνία «31 Δεκεμβρίου 1982» αντικαθίσταται από την ημερομηνία «30 Ιουνίου 1989».  Άρθρο 2  Η παρούσα απόφαση απευθύνεται στο Βασίλειο της Δανίας και τη Γαλλική Δημοκρατία.  Βρυξέλλες, 9 Δεκεμβρίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. 125 της 11. 7. 1966, σ. 2309/66.  (2) ΕΕ αριθ. L 274 της 6. 10. 1988, σ. 44.  (3) ΕΕ αριθ. L 229 της 20. 8. 1976, σ. 32.  (4) ΕΕ αριθ. L 327 της 14. 11. 1981, σ. 34.  (5) ΕΕ αριθ. L 187 της 16. 7. 1988, σ. 31.